Na temelju članka 41. Zakona o ustanovama (“Narodne novine” broj: NN 76/93, 29/97, 47/99, 35/08, 127/19), članka 8. Odluku o osnivanju javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 02/18) i sukladno čl. 13., 18. i 19. Statuta javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 03/18), Upravno vijeće javne ustanove raspisuje

**NATJEČAJ**

**za izbor i imenovanje ravnatelja/ice**

**javne ustanove Regionalni koordinator razvoja**

**Požeško-slavonske županije**

Za ravnatelja/icu Javne ustanove može biti imenovana osoba koja ispunjava sljedeće uvjete:

* ima visoku stručnu spremu društvenog smjera (magistar struke),
* ima najmanje 5 godina radnog iskustva na poslovima regionalnog razvoja te pripremi i provedbi projekata
* posjeduje organizacijske sposobnosti,
* aktivno poznaje engleski jezik
* poznaje rad na računalu
* ispunjava i druge zakonom propisane uvjete
* ima hrvatsko državljanstvo.

Ravnatelja/icu Javne ustanove imenuje i razrješava Upravno vijeće, a imenuje se na mandat od 4 godine (od 1. kolovoza 2022. godine).

Na natječaj se mogu prijaviti osobe oba spola.

U prijavi na natječaj potrebno je navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona, te po mogućnosti adresa elektroničke pošte).

Prijavu je potrebno vlastoručno potpisati.

Isprave se prilažu u neovjerenoj preslici, a prije izbora kandidata predočit će se izvornik.

Uz prijavu za natječaj potrebno je priložiti:

* životopis s detaljnim opisom poslova koje je osoba obavljala,
* presliku osobne iskaznice, putovnice ili domovnice,
* dokaz o odgovarajućem stupnju obrazovanja (preslika diplome),
* dokaz o radnom iskustvu na odgovarajućim poslovima (elektronički zapis o podacima evidentiranim u bazi podataka Hrvatskog zavoda za mirovinsko osiguranje, a dodatno potvrda poslodavca o poslovima koje je radnik obavljao i/ili preslika ugovora o radu),
* dokaz o poznavanju engleskog jezika,
* uvjerenje da se protiv podnositelja prijave ne vodi kazneni postupak, ne starije od 6 mjeseci,

Osobe koje prema posebnim propisima ostvaruju pravo prednosti pri zapošljavanju dužne su u prijavi na javni natječaj pozvati se na to pravo, odnosno priložiti svu propisanu dokumentaciju prema posebnom zakonu i imaju prednost u odnosu na ostale kandidate pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan/a je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji. Kandidat/kinja koji/a se poziva na pravo prednosti pri zapošljavanju u skladu s čl. 48. Zakona o civilnim stradalnicima iz Domovinskog rata uz prijavu je dužan/a dostaviti dokaze sukladno zakonu.

Popis dokumenata objavljen je na web-stranici Ministarstva hrvatskih branitelja: <https://branitelji.gov.hr/zaposljavanje-843/843> .

Kandidat/kinja koji/a se poziva na pravo prednosti u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužan/a je pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijave s potrebnom dokumentacijom o ispunjavanju uvjeta podnose se Upravnom vijeću na adresu:

**Javna ustanova Regionalni koordinator razvoja Požeško-slavonske županije, Županijska 7, 34000 Požega** u roku od 15 dana od dana objave ovog natječaja u “Narodnim novinama” s naznakom “*Za natječaj za izbor i imenovanje ravnatelja/ice – ne otvarati*”.

Nepotpune i nepravovremene prijave neće se razmatrati.

Prije donošenja odluke o izboru može se organizirati prethodni razgovor s prijavljenim kandidatima o čemu će biti obavijest na web stranici [www.panora.hr](http://www.panora.hr), najmanje pet dana prije održavanja.

O rezultatima natječaja kandidati će biti pisano obaviješteni u roku od 45 dana od dana isteka roka za podnošenje prijava.

**Javna ustanova Regionalni koordinator razvoja Požeško-slavonske županije**

KLASA: 112-03/22-01/01

URBROJ: 2177-1-14-22-1

Požega, 02. svibnja 2022.

PREDSJEDNICA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr.sc. Sunčica Bajić, dipl.oec.

Na temelju članaka 40. i 41. Zakona o ustanovama (“Narodne novine” broj: 76/93, 29/97, 47/99 i 35/08), članka 8. Odluku o osnivanju javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 02/18) i sukladno čl. 13., 18. i 19. Statuta javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 03/18), Upravno vijeće javne ustanove donosi

**ODLUKU**

**o natječaju za izbor i imenovanje ravnatelja/ice**

Članak 1.

Javni Natječaj za izbor i imenovanje ravnatelja/ice javne ustanove Regionalni koordinator razvoja Požeško-slavonske županije (KLASA: 112-03/22-01/01, URBROJ: 2177-1-14-22-1 od 02. svibnja 2022. godine objavit će se u „Narodnim novinama“, dnevnom listu Glas Slavonije i na web stranici [www.panora.hr](http://www.panora.hr).

KLASA: 112-03/22-01/01

URBROJ: 2177-1-14-22-2

Požega, 02. svibnja 2022.

PREDSJEDNICA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr.sc. Sunčica Bajić, dipl.oec.